《送许尉子云二首 其一》
宋代·李吕

秦望排空插鉴湖，先生气禀旧东吴。胸中今古几千载，笔下波东雄万夫。

綵棒垂门奸自肃，土神应梦昔何殊。荣归快作朝天计，台阁欢传得巨儒。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。